AK Weddings & Design - Troudag program & naam kaartjie - Mooi Troues
Anika van AK Weddings & Design is 'n kenner in die gebied van trou skryfbehoeftes en voorsien betroubare skryfbehoefte inspirasie vir ons lesers. Sy analiseer eers haar kliënte se persoonlikhede. Dan ontwerp sy pragtige skryfbehoeftes terwyl sy die nuutste modes, die paartjie se voorkeure en haar eie kennis in ag neem. Hierdie program en naam kaartjie ontwerpe is klassiek en tydloos. Dit is só ontwerp om aanloklik en sag op die oog vir oud én jonk te wees. Dit sal beslis jou dekor komplimenteer sonder om te oorweldigend te wees.
Ons hier by Mooi Troues dink dit is 'n baie goeie idee om 'n troudag program by jou skryfbehoeftes in te sluit. Dit is noodsaaklik vir jou gaste om bewus te wees van al die belangrike gebeure. So sal hulle niks mis nie en die dag ten volle saam jou kan geniet. Dit is veral voordelig wanneer jou gaste kinders saambring. Hulle sal in beheer kan voel en die kinders besig hou waar nodig. Hierdie trou program is pragtig ontwerp om jou tafel dekor aan te vul. Dit is maklik leesbaar om al die gebeure van die dag te sien – twee vlieë met een klap!